“อีซูซุ” ประกาศพร้อมเปิดรง. เดินสายผลิตรถ 5 พ.ค.นี้ หลังวางมาตรการคุม “โควิด-19” เข้ม!
"อีซูซุ" ประกาศพร้อมเปิดโรงงาน จ.สมุทรปราการ เดินสายผลิตรถ 5 พ.ค.นี้ ตามด้วยโรงงานที่ จ.ฉะเชิงเทรา วันที่ 18 พ.ค. หลังวางมาตรการคุม "โควิด-19" เข้ม
"อีซูซุ" ประกาศพร้อมเปิดโรงงาน จ.สมุทรปราการ เดินสายผลิตรถ 5 พ.ค.นี้ ตามด้วยโรงงานที่ จ.ฉะเชิงเทรา วันที่ 18 พ.ค. หลังวางมาตรการคุม "โควิด-19" เข้ม
24 เม.ย. 2563

บริษัท ตรีเพชรอีซูซุเซลส์ จำกัด ผู้จัดจำหน่ายรถอีซูซุในประเทศไทย รายงานว่า ได้รับแจ้งจากบริษัท อีซูซุ มอเตอร์ (ประเทศไทย) จำกัด ซึ่งเป็นโรงงานผลิตรถอีซูซุในประเทศไทยว่า พร้อมจะเดินสายการผลิตรถอีซูซุที่โรงงานทั้ง 2 แห่งอีกครั้ง โดยจะเริ่มจากโรงงานสำโรงที่ อ.พระประแดง จ.สมุทรปราการ ในวันที่ 5 พฤษภาคม และโรงงานที่นิคมอุตสาหกรรมเกตเวย์ซิตี้ จ.ฉะเชิงเทรา ในวันที่ 18 พฤษภาคมนี้
ทั้งนี้ บริษัท อีซูซุ มอเตอร์ (ประเทศไทย) จำกัด ได้พยายามป้องกันการแพร่ระบาดของโรคติดเชื้อไวรัสโคโรนา 2019 (โควิด-19) มาโดยตลอดเพื่อให้สอดคล้องกับนโยบายของรัฐบาล
สำหรับการเริ่มต้นสายการผลิตรถยนต์ในครั้งนี้บริษัทยังคงดำเนินการในการจัดระบบการทำงานที่เหมาะสม โดยคำนึงถึงเรื่องความปลอดภัยและสุขอนามัยที่ดีของพนักงานควบคู่กับสภาพแวดล้อมในการทำงานเป็นหลัก